JY LEES NOU Oor wenslysies vir Kersfees
Waarvoor wens jy hierdie Kersfees? Is jou wense vir jouself of is dit vir die mensdom?
Colette Cronje kry laat in haar lewe 'n brief van 'n lank vermiste familielid uit Portugal. Sy word teruggevat op die spore van haar lewe, want sy onthou nou weer alles wat sy 'n leeftyd lank probeer vergeet het. Die gebeure van 'n halfeeu gelede in Portugal het haar eie lewe asook dié van die volgende twee geslagte onherroeplik verander.
Hierdie is die jongste Jack Reacher-spanningsverhaal waarin hy duimry na Virginië. Daar het hy nog ‘n paar goedjies wat hy moet afhandel. Hy sukkel om ‘n geleentheid te kry, maar hy gee nie moed op nie en word uiteindelik opgelaai deur drie mense. Die twee mans en 'n vrou is maar vreemd en hulle praatjies maak ook nie sin nie. Die een lieg meer as die ander. Hulle word voorgekeer by ‘n padblokkade op die snelweg, waar daar na misdadigers gesoek word. Is Reacher se drie maters onskuldig of is hulle skuldig en gebruik hulle hom as ‘n weerligafleier? ‘n Heerlike spanningsverhaal waarin Reacher weer op sy stukke is.